Torsdag låses dørene på Rovvig Efterskole på Mors for sidste gang. Skolen indgiver konkursbegøring og personalet opsiges med øjeblikkelig virkning. Det skriver Limfjordupdate.dk. Det er virkeligheden efter en generalforsamling på skolen tidligere på ugen, hvor beslutningen blev taget. - Efter flere år med udfordret økonomi og vigende elevtal har skolens bestyrelse d.28. april truffet den tunge beslutning, at nedlægge driften per 30. april 2015. Gennemførelse af skoleåret var ikke mulig. Derfor var en hurtig løsning af stor betydning for skolens 36 elever, siger bestyrelsesformand Bente Aarup til Limfjordupdate.dk. De 34 af de 36 elever har taget i mod et tilbud om at blive optaget på Galtrup Efterskole, hvor de kan afslutte skoleåret og tage deres afgangsprøver. På generalforsamlingen blev der rejst kritik af både ledelse og besyrelse, og et kig på tilmeldingen til næste skoleår viste af kun 13 af de 45 elever, der ville gøre driften mulig, havde tilmeldt sig. - Vi beklager dybt, at det er kommet så vidt, at skolens historie ender her, siger Bente Aarup til Limfjordupdate.dk.

Referat:
Efter en generalforsamlig onsdag lukker Rovvig Efterskole på Mors ned torsdag. 36 elever og personalet påvirkes.